⚫ какво обезщетение се дължи, ако си пострадал при птп в испания?
в испания различните видове обезщетения са уредени в приета със закон таблица, която е задължителна за съдилищата. на обезщетяване подлежат вредите, причинени от смърт, трайни телесни наранявания и временни телесни наранявания. всяка една от тези категории вреди, включва три подвида обезщетения – общи, специални и имуществени вреди. общите и специалните са все неимуществени вреди, като разликата между двете е, че общите вреди се предполагат и обезщетението за тях се дължи само въз основа на настъпване на увреждащото събитие (напр. смърт, счупване на бедрена кост и т.н.) специалните вреди съставляват индивидуални негативни последици, които са различни за всеки човек и, които увеличават тежестта на общите вреди (напр. смърт на единствен родител). имуществените вреди обхващат както разходи за лечение, болногледач, погребение и други разходи, така и пропуснати ползи, под формата например на трудови доходи и издръжка. при смърт, право на обезщетение имат съпрузите, вкл. фактическите такива, родителите, бабите, дядовците, децата, внуците, братята, сестрите и други лица, които са били особено близки на починалия.